Μονή Μυρτιδίων Κυθήρων

μικρογραφία|Μονή Μυρτιδιώτισσας
Η Ιερά Μονή Μυρτιδίων Κυθήρων είναι το σημαντικότερο λατρευτικό κέντρο των Κυθήρων. Στην εκκλησία της Μονής βρίσκεται η κατά την παράδοση θαυματουργός εικόνα της Παναγίας της ΜυρτιδιώτισσαςΕμμανουήλ Π. Καλλίγερος, Συνοπτική Ιστορία των Κυθήρων, Εδώ γεννήθηκε η Αφροδίτη, 4η έκδοση, Αθήνα, 2008, Εκδόσεις Κυθηραϊκά, σελ. 203.

Ο ναός της Μυρτιδιώτισσας στη μονή ανεγέρθηκε το 1841 από τον Τήνιο ναοδόμο Ζαχαρία Φιλιππότη, με παραγγελία του Ηγουμένου της μονής. Τρία χρόνια πριν, το 1838, η κυβέρνηση του νησιού, έχοντας σύμφωνη γνώμη της γερουσίας της Ιονίου Πολιτείας, ανέθεσε τη διεύθυνση της μονής στον Ηγούμενο Αγαθάγγελο Καλλίγερο (κατά κόσμο Αντώνιο Καλλίγερο, από το Λιβάδι)Ελένη Χάρου-Κορωναίου (2007) σελ. 75-89. Έργα στη μονή συνεχίστηκαν μέχρι το 1957. Το κωδωνοστάσιο από πωρόλιθο των Μυρτιδίων ανεγέρθηκε το 1888 και είναι έργο του Κυθήριου Νικολάου Φατσέα-Φουριάρη από το ΛιβάδιΕλένη Χάρου-Κορωναίου (2007) σελ. 96-97.

Τα Μυρτίδια ήταν μικτή μονή στην οποία μόναζαν μοναχοί και μοναχές μέχρι το 1950Ελένη Χάρου-Κορωναίου (2007) σελ. 101-105.

Στη μονή γίνονται δύο κύριες πανηγύρεις, τον Δεκαπενταύγουστο αλλά κυρίως στις 24 Σεπτεμβρίου, ημερομηνία κατά την οποία σύμφωνα με την παράδοση βρέθηκε η εικόνα της Μυρτιδιώτισσας και επίσημη εορτή της Παναγίας της Μυρτιδιώτισσας. Στις 24 Σεπτεμβρίου συγκεντρώνεται στη μονή πλήθος κόσμου όχι μόνο από τα Κύθηρα, αλλά και από Κυθήριους της Διασποράς.

Σήμερα, σύμφωνα με τον Ιόνιο Αστικό Κώδικα του 1841, αλλά και τη μετέπειτα νομοθεσίαΡΝ/20-1-1866, Νόμος 2355/1920 (ΦΕΚ Α 152), άρθρο 15 του νόμου 514/19443 (ΦΕΚ Α 281), άρθρο 84 του Ν. 1416/1984 (ΦΕΚ 18 Α), Π.Δ. 272/1985 (ΦΕΚ 101 Α), Ν. 2539/1997 (ΦΕΚ 224 Α), Π.Δ. 138/2004 (ΦΕΚ 99Α), για λεπτομέρειες: Ελένη Χάρου-Κορωναίου (2007) σελ. 95-96, η κινητή και η ακίνητη περιουσία των Μυρτιδίων ανήκει στην αποκλειστική δικαιοδοσία και διαχείριση της Επιτροπής Εγχωρίου ΠεριουσίαςΤα κάστρα των Κυθήρων, Εγχώριος Περιουσία Κυθήρων και Αντικυθήρων, ανακτήθηκε στις 10 Αυγ. 2014 «Ιόνιος Αστικός Κώδικας του 1841, άρθρα 423,424 και 425, απόφαση 50/1976 Μονομελούς Πρωτοδικείου Ζακύνθου».

Σήμερα ιερέας είναι ο π. Σκλάβος Πέτρος 

Ηγούμενοι της μονής
Ηγούμενοι της μονής όπως προκύπτουν από κείμενα και ινβεντάρια (καταλόγους παράδοσης κινητής και ακίνητης περιουσίας) ήτανΕλένη Χάρου-Κορωναίου (2007) σελ. 37-38:
παπά Παύλος Κασιμάτης (περίπου 1696)
παπά Μάρκος Κασιμάτης (πριν το 1730)
παπά Αντώνιος Γρυπάρης (περί το 1730)
παπά Μακάριος Βενιέρης (μέσα του 17ου αιώνα, αργότερα Επίσκοπος Κυθήρων)
παπά Κωνσταντίνος Γρυπάρης (περί το 1760)
παπά κυρ Νικόλαος-Νεόφυτος, Ιερομόναχος Καλούτσης ποτέ Χριστοφάλου (περί το 1770, αργότερα Επίσκοπος Κυθήρων)
παπά Αντώνιος-Ακάκιος, Ιερομόναχος Καλούτσης του Χριστοφάλου (1776-1825), αδελφός του Επισκόπου Νεοφύτου)
παπά Ιωαννίκιος-Σακελλάριος Ιερομόναχος Καλούτσης του Νικολάου (1825-1839)
παπά Αγαθάγγελος Ιερομόναχος Καλλίγερος του Βαλερίου (1839-1895)

Βιβλιογραφία
Το προσκύνημα των Μυρτιδίων, Ελένη Χάρου-Κορωναίου, Κυθηραϊκός Σύνδεσμος Αθηνών, Εκδόσεις Φιλιππότη, Αθήνα 2007

Αναφορές

Κατηγορία:Κύθηρα